De sidder til for billig husleje, mener erhvervsledere

Flere af Nordjyllands største erhvervsudlejere kritiserer nu Aalborg Kommunes særbehandling af Forskerparken NOVI, som i årevis har været begunstiget med meget favorable lejeaftaler og en tvivlsom skattefritagelse. - Det er politisk ukorrekt og konkurrenceforvridende, fordi NOVI i dag henvender sig til nogle af de samme lejere, som private udlejere prøver at tiltrække, siger direktør Torben Nielsen fra Colliers Hans Vestergaard, som er Danmarks største formidler af erhvervsejendomme til P4 Nordjylland Kritikken støttes af direktør Kaj Christiansen fra Frederikshavn Maritime Erhvervspark, som udlejer lokaler på de gamle værftsarealer i Frederikshavn og Aalborg. - Vi betaler både ejendomsskat og erhvervsdækningsafgift i Aalborg, og der må gælde de samme vilkår for alle, mener Kaj Christiansen.